次韻韓君表雪中感懷
作者：鄒浩
朝代：宋

paragraphs: 龍衣不解顔，憂民向來急。
天高委真符，年豐兆原隰。
連山水氣昏，過雲鴈聲澀。
先春凌馬奔，投隙作塵入。
瀕竹乍蕭蕭，驚風還汲汲。
頗輕花闘狂，肯共雨争濕。
夜半回曉光，木杪森鵠立。
開編適吾心，鼓枻輟清集。
一飽儻可償，萬事非所及。
想見秋稼前，腰鐮荷青笠。